2020. december 22-én benyújtott kereset – Monster Energy kontra EUIPO – Frito-Lay Trading Company (MONSTER)
(T-758/20. sz. ügy)
A keresetlevél nyelve: angol
Felek
Felperes: Monster Energy Co. (Corona, Kalifornia, Egyesült Államok) (képviselő: P. Brownlow Solicitor)
Alperes: az Európai Unió Szellemi Tulajdoni Hivatala (EUIPO)
A másik fél a fellebbezési tanács előtti eljárásban: Frito-Lay Trading Company GmbH (Bern, Svájc)
Az EUIPO előtti eljárás adatai
A vitatott védjegy jogosultja: a felperes
A vitatott védjegy: MONSTER európai uniós szóvédjegy – 9 492 158. sz. európai uniós védjegy
Az EUIPO előtti eljárás: törlési eljárás
A megtámadott határozat: az EUIPO második fellebbezési tanácsának 2020. október 5-én hozott határozata (R 2927/2019-2. sz. ügy)
Kereseti kérelmek
A felperes azt kéri, hogy a Törvényszék:
helyezze hatályon kívül a megtámadott határozatot;
helyezze hatályon kívül a törlési osztály 2019. október 22-i határozatát abban a részében, amelyben megállapította a védjegy megszűnését a 30. osztályba tartozó áruk vonatkozásában;
utasítsa el a védjegy megszűnésének megállapítása iránti kérelmet a 30. osztályba tartozó áruk vonatkozásában;
az EUIPO-t kötelezze a saját és a felperes költségeinek viselésére.
Jogalap
Az (EU) 2017/1001 európai parlamenti és tanácsi rendelet 58. cikke (1) bekezdése a) pontjának téves alkalmazása.
____________